C 235/40
FI
Euroopan unionin virallinen lehti
3.7.2023
— kumoaa komission jäsenten Hahnin ja Gabrielin 26.1.2023 antaman yhteisen julkilausuman 15.12.2022 annetun täytäntöönpanopäätöksen soveltamisesta unkarilaisten yleishyödyllisiin säätiöihin siltä osin kuin se koskee kantajaa — kumoaa 20.1., 21.2. ja 3.3.2023 annetut komission tiedotteet, jotka on julkaistu ERASMUS+ ja Horizon Europe -portaaleissa ”disclaimer” tai ”FAQ” -osioissa, sellaisina kuin niihin viitataan tässä yhteisessä lausumassa ja siltä osin kuin ne koskevat kantajaa; — kumoaa 2.2.2023 päivättyyn EIT Manufacturingin sähköpostiin, joka lähetettiin konsortion koordinaattorille Action to Boost Ecosystem Impact through Cross-partner Learning – EcoAction -hankkeessa, sisältyvän komission päätöksen siltä osin kuin tämä koskee kantajaa — velvoittaa neuvoston ja komission tai minkä tahansa muun tätä kannetta vastustavan tahon korvaamaan oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa neljään kanneperusteeseen. 1.
Ensimmäinen kanneperuste, jonka mukaan 16.12.2020 annettua Euroopan parlamentin ja neuvoston asetusta (EU, Euratom) 2020/2092 (2) (“ehdollisuusasetus) on rikottu, velvollisuutta asianmukaisten perustelujen esittämiseen on laiminlyöty, suhteellisuusperiaatetta on loukattu, Euroopan unionin perusoikeuskirjan 16 artiklaa ja 18.7.2018 annettua Euroopan parlamentin ja neuvoston asetusta (EU, Euratom) 2018/1046 (3) on rikottu. — Kantaja väittää, että komissio ja neuvosto eivät ole kyenneet i) osoittamaan unionin talousarvion moitteettomaan varainhoitoon tai unionin taloudellisten etujen suojaamiseen kohdistuvan loukkauksen merkitystä eivätkä todellista yhteyttä tällaisen loukkauksen ja sellaisen vakavan vaaran välillä, joka vaikuttaisi unionin talousarvion moitteettomaan varainhoitoon tai unionin taloudellisten etujen suojaamiseen eikä ii) osoittamaan toimenpiteen oikeasuhteisuutta ehdollisuusasetuksen 5 artiklan 3 kohdan mukaisesti.
Lisäksi kantaja katsoo, että komissio ja neuvosto ovat syyllistyneet arviointivirheisiin, rikkoneet ehdollisuusasetusta ja laiminlyöneet tässä yhteydessä velvollisuutensa asianmukaisten perustelujen esittämiseen. 2.
Toinen kanneperuste, jonka mukaan syyttömyysolettamaa ei ole noudatettu ja asiassa on loukattu yhdenvertaisen kohtelun ja syrjintäkiellon periaatetta. 3.
Kolmas kanneperuste, jonka mukaan oikeutta toimia vääristymättömillä markkinoilla (perusoikeuskirjan 16 artikla yhdessä SEUT 101–108 artiklan kanssa) on loukattu. 4.
Neljäs kanneperuste, jonka mukaan oikeusvarmuuden ja perustellun luottamuksen periaatteita on loukattu eikä olennaisia menettelymääräyksiä ole noudatettu.
Kantaja on ensimmäisen, toisen ja kolmannen kanneperusteensa yhteydessä esittänyt myös väitteen ehdollisuusasetuksen lainvastaisuudesta, mikäli sillä suljetaan pois mahdollisuus yksittäisiin poikkeuksiin riidanalaisen päätöksen soveltamisen osalta.
(1) (2) (3)
Toimenpiteistä unionin talousarvion suojaamiseksi oikeusvaltion periaatteiden rikkomiselta Unkarissa 15.12.2022 annettu neuvoston täytäntöönpanopäätös (EU) 2022/2506 (EUVL 2022, L 325, s. 94).
Yleisestä ehdollisuusjärjestelmästä unionin talousarvion suojaamiseksi 16.12.2020 annettu Euroopan parlamentin ja neuvoston asetus 2020/2092 (EUVL 2020, L 433 I, s. 1).
Unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18.7.2018 annettu Euroopan parlamentin ja neuvoston asetus (EU, Euratom) 2018/1046 (EUVL 2018, L 193, s. 1).